Humo Kids – kichik yoshdagilar uchun katta hamyon

O‘zbekiston Respublikasi birinchi marta xalqaro pul haftaligi – Global Money Week'ning to‘laqonli ishtirokchisiga aylandi. Pul haftaligining tashrif qog‘ozlaridan biri bu Kapitalbankning Humo Kids bolalar plastik kartalari to‘plamidir. Boshqa kartalardan farqli o‘laroq, Humo Kids 10 yoshdan 18 yoshgacha bo‘lgan bolaga berilishi mumkin va bu kartalar bepul beriladi. 

«Biz bugungi bolalar texnologiyalarni qanchalik yaxshi ko‘rishlarini bilamiz va buni yosh avlodni puldan oqilona foydalanishga o‘rgatish uchun ishlatamiz. Humo Kids kartalari Apelsin mobil ilovasi bilan bog‘langan. Bola o‘z mablag‘larini smartfon ekranidan boshqarishi mumkin», - deydi «Kapitalbank»ning chakana biznes departamenti direktori Mirzayeva Naima. 
Humo Kids kartalari bolani jiddiy xatolardan yoki firibgarlikdan himoya qilish uchun bitta operatsiya uchun 50 ming so‘m miqdorida to‘lov limiti bilan ishlaydi. Humo Kids va Kapitalbank kartalari o‘rtasida pul o‘tkazmalariga foizlar olinmaydi, shuning uchun ota-onalar o‘z farzandlarining balansini pul yo‘qotmasdan to‘ldirishlari mumkin. 

23-29 mart kunlari Toshkentda pul haftaligi bo‘lib o‘tadi. Unda respublikaning barcha hududlaridan 4 yoshdan 10 yoshgacha bo‘lgan o‘quvchilar qatnashishi mumkin.